CELEX: 52004PC0631
Language: da
Date: 2004-10-13
Title: Forslag til Rådets forordning om ændring af forordning (EF) nr. 1260/1999 om vedtagelse af generelle bestemmelser for strukturfondene, hvad angår forlængelse af PEACE-programmets varighed og tildeling af nye forpligtelsesbevillinger

Vigtig juridisk meddelelse

|

52004PC0631

Forslag til Rådets forordning om ændring af forordning (EF) nr. 1260/1999 om vedtagelse af generelle bestemmelser for strukturfondene, hvad angår forlængelse af PEACE-programmets varighed og tildeling af nye forpligtelsesbevillinger  /* KOM/2004/0631 endelig udg. - AVC 2004/0224 */  

	Bruxelles, den 13.10.2004KOM(2004)631 endelig2004/0224(AVC)Forslag tilRÅDETS FORORDNINGom ændring af forordning (EF) nr. 1260/1999 om vedtagelse af generelle bestemmelser for strukturfondene, hvad angår forlængelse af PEACE-programmets varighed og tildeling af nye forpligtelsesbevillinger(forelagt af Kommissionen)BEGRUNDELSEEU støtter fredsprocessen i Nordirland og hele eller dele af Republikken Irland.Det har siden 1995 været et strategisk mål med PEACE-programmet "at styrke fremskridtet hen imod et fredeligt og stabilt samfund og at fremme forsoning”. Denne enestående opgave for strukturfondene er i tråd med den indsats, der blev gjort under det særlige støtteprogram (PEACE I) i perioden 1995-1999, efter at de vigtigste paramilitære organisationer i regionen havde indgået våbenhvile. I april 1998 blev der ved Belfast-aftalen (“Good Friday Agreement”) fastlagt en politisk ordning for en fredsproces, herunder omfattende overdragelse af beføjelser til et nordirsk parlament og en nordirsk regering, der oprettedes ved udgangen af 1999.De samlede udgifter til programmet for perioden 2000-2004 forventes at beløbe sig til 708 mio. EUR, og de fire strukturfondes bidrag er på 531 mio. EUR (80 % til Nordirland og 20 % til grænseregionen). 15 % af den samlede bevilling er øremærket til grænseoverskridende projekter.Den 18. maj 2004 anmodede den britiske og den irske premierminister i et brev til Europa-Kommissionens formand om en forlængelse af fællesskabsbidraget til PEACE-programmet for yderligere to år (2005-2006), som de finder afgørende for konsolidering af freds- og forsoningsprocessen.Kommissionsformanden, Romano Prodi, svarede den 16. juni 2004, at Kommissionen var rede til at opretholde sin indsats. Han tilføjede dog, at det ville blive svært for Kommissionen at fremlægge budget- og lovgivningsforslag, der levede op til disse ambitioner, medmindre Det Europæiske Råd var i stand til at formulere et klart mandat i den henseende.På sit møde den 17. og 18. juni 2004 noterede Det Europæiske Råd sig de øjeblikkelige vanskeligheder i fredsprocessen i Nordirland og udtrykte støtte til de bestræbelser, de to regeringer udfolder for at retablere de nye institutioner. Med henblik på at støtte disse bestræbelser opfordrede Det Europæiske Råd Kommissionen til at undersøge mulighederne for at samordne foranstaltningerne under PEACE II-programmet med de strukturfondsprogrammer, der afsluttes i 2006.2004/0224(AVC)Forslag tilRÅDETS FORORDNINGom ændring af forordning (EF) nr. 1260/1999 om vedtagelse af generelle bestemmelser for strukturfondene, hvad angår forlængelse af PEACE-programmets varighed og tildeling af nye forpligtelsesbevillingerRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 161,under henvisning til forslag fra Kommissionen[1],under henvisning til samstemmende udtalelse fra Europa-Parlamentet[2],under henvisning til udtalelse fra Det Europæiske Økonomiske og Sociale Udvalg[3],under henvisning til udtalelse fra Regionsudvalget[4], ogud fra følgende betragtninger:(1) I medfør af artikel 7, stk. 4, i Rådets forordning (EF) nr. 1260/1999[5] iværksættes der under mål nr. 1 et program til støtte for fredsprocessen i Nordirland (PEACE) for en indledende periode på fire år, fra 2000 til 2004, til fordel for Nordirland og grænseområderne i Irland.(2) På Det Europæiske Råds møde i Bruxelles den 17. og 18. juni 2004 blev Kommissionen opfordret til at undersøge mulighederne for at samordne foranstaltningerne under PEACE-programmet og Den Internationale Fond for Irland med de foranstaltninger under andre strukturfondsprogrammer, som afsluttes i 2006, herunder for så vidt angår de finansielle konsekvenser.(3) Konsolideringen af fredsprocessen i Nordirland, hvortil der med PEACE-programmet indtil nu er ydet et originalt og vigtigt bidrag, kræver fortsat finansiel EU-støtte til de berørte regioner og forlængelse af PEACE-programmet for yderligere to år.(4) Rådets forordning (EF) nr. 1260/1999 bør derfor ændres, således at PEACE-programmets varighed forlænges med to år og dermed bliver sammenfaldende med programmeringsperioden for strukturfondene -UDSTEDT FØLGENDE FORORDNING:Artikel 1Forordning (EF) nr. 1260/1999 ændres således:1) I artikel 7 foretages følgende ændringer:a) I stk. 1, første afsnit, ændres beløbet “195” til “195,1”b) I stk. 2, andet afsnit, ændres beløbet “135,9” til “136”c) I stk. 4, første afsnit, ændres perioden “2000-2004” til “2000-2006”.2) Bilag I til forordning (EF) nr. 1260/1999 erstattes af teksten i bilaget til nærværende forordning.Artikel 2Denne forordning træder i kraft på tyvendedagen efter offentliggørelsen i Den Europæiske Unions Tidende .Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles,På Rådets vegneFormandBILAG”BILAG ISTRUKTURFONDENEÅrlig fordeling af forpligtelsesbevillinger for 2000-2006 (jf. artikel 7, stk. 1)(mio. EUR i 1999-priser)[pic]”[1] EUT C af , s. .[2] EUT C af , s. .[3] EUT C af , s. .[4] EUT C af , s. .[5] EFT L 161 af 26.6.1999, s. 1. Forordningen er senest ændret ved 2003-tiltrædelsesakten.